ནང་དུ་ཕྱོགས་པ་ཅན་གྱི་བྱིས་པའི་གཤིས་ཀ་ནི་གཞན་བསྟུན་ལྷིང་འཇགས་ཡིན་ཙ་ན།སྤྱིར་བཏང་སློབ་སྦྱོང་གི་ཧུར་སེམས་རང་བཞིན་ཅུང་ཞན།ཁོ་ཚོ་ནི་ཕ་མ་དང་དགེ་རྒན་གྱི་མདུན་ནས་ཁ་ལ་ཉན་པའི་བྱིས་པ་གཡང་མ་དེ་རིགས་ཡིན།ལས་བྱ་དུས་ལྟར་འགྲུབ་པ་མ་ཟད།ཁྱིམ་བདག་གི་བཀའ་བཀོད་ནི་བླ་མའི་ཅི་གསུངས་ཆོས་དང་མཛུབ་མོ་གར་བསྟན་ཤར་ཡིན་པ་རེད།ནང་དུ་ཕྱོགས་པ་ཅན་གྱི་བྱིས་པ་ནི་རང་གཅིག་པུས་སློབ་སྦྱོང་བྱེད་པར་སྤྲོ།ལྷིང་འཇགས་ལ་དགའ་མཁན་ཁོ་ཚོས་སློབ་སྦྱོང་བྱེད་སྐབས་བར་ཆད་བྱེད་ན་མི་དགའ་ལ།གནད་དོན་ལ་འཕྲད་ན་ཁེར་རྐྱང་གིས་བསམ་གཞིག་བྱེད་པར་སྤྲོ།ཁོ་ཚོའི་སློབ་སྦྱོང་གི་ཐབས་ཤེས་ནི་རྗེས་དཔག་དང་ཚན་རིག་རང་བཞིན་གྱིས་ཕྱུགས།འོན་ཀྱང་ཁོ་ཚོ་རང་དམན་དང་ཁེར་ཧྲེང་གི་ཚོར་བ་འབྱུང་སླ་བས་ན།ཁྱིམ་བདག་ཚོས་སྐུལ་ལྕག་མང་ཙམ་དང་སྡིགས་དམོད་ཉུང་ཙམ་བྱེད་འོས།དེའི་མ་ཚད།ཁོ་ཚོའི་སློབ་སྦྱོང་གི་བརྒྱུད་རིམ་ཁྲོད་འཁྲུལ་སྣང་འབྱུང་བ་དང་སེམས་འགྱུ་སླ་བ་ཡིན་པས་དེ་ལས་བྱོལ་ཨེ་ཐུབ་ལ་དོ་སྣང་མཛད་དགོས།